Հարգելի՛ հանքագործներ և մետալուրգներ,

Ջերմորեն շնորհավորում եմ ձեզ և մեր տարածաշրջանում գործող հանքարդյունաբերական ընկերությունների բոլոր աշխատակիցներին և աշխատանքի վետերաններին մասնագիտական տոնի՝ Հանքագործի և մետալուրգի  օրվա կապակցությամբ։

Այս առիթով պետք է փաստենք, որ հանքարդյունաբերությունը մեր երկրի տնտեսության կարևորագույն ճյուղերից մեկն է, հետևաբար տնտեսական զարգացման ուղին բռնած մեր երկրի համար մեծ նշանակություն ունի  ոլորտի արդիականացումն ու շարունակական զարգացումը, նոր տեխնոլոգիաների ներդրումն ու ընդերքի արդյունավետ և ճիշտ կառավարումը:

Ձեր աշխատանքը պահանջում է բարձր վարպետություն, քաջություն  և տոկունություն։ Վստահ եմ, որ ձեր պատասխանատվության, քրտնաջան աշխատանքի շնորհիվ  կպահպանեք և կզարգացնեք համայնքի և՛ թե ընդհանրապես Հայաստանի կայուն զարգացման համար հիմք հանդիսացող հանքարդյունաբերության ոլորտը՝ կարևորելով բնապահպանական ռիսկերի նվազեցման անհրաժեշտությունը։

Կրկին շնորհավորում եմ մասնագիտական օրվա առթիվ, ձեր ընտանիքներին մաղթում եմ ամենայն բարին, իսկ ձեզ` առողջություն, անվտանգ աշխատանք և արժանապատիվ կյանք։